fi fi de de en fi en fi de fi en en id fi fi fi fi fi fi fi fi fi fi fi en en fi fi fi en fi en fi en fi fi fi fi fi fi en fi fi fi fi fi fi fi it fi fi fi fi fi fi fi fi fi fi en fi en fi pl fi fi fi fi fi fi fi fi fi fi en en en en en fi fi fi fi fi fi fi fi fi fi
BarokkiKuopion taiteilijoita Tuomiokirkon rappusilla. Kuva: Kari Kohvakka
Erityinen kiitos tuotantohenkilökunnalle ja kaikille tuotantoa auttaneille. Lämmin kiitos myös keikkapaikoille ja yhteistyökumppaneillemme sekä Kuopion kaupungille.
Mutta suurin KIITOS kuuluu kuitenkin festivaalin yleisölle – teitä oli tänä vuonna mukana ennätysmäärä!!!
Ensi vuoden BarokkiKuopiota odotellessa voi tutustua Ensemble Nylandian sekä Café Barock -konserttisarjojen tarjontaan! Lue lisää osoitteissa www.ensemblenylandia.info ja www.cafebarock.com.
Miksi musiikki herättää tunteita? Miltä soittaminen tuntuu käsissä ja keuhkoissa? Voiko musiikki olla pörröistä? Miten barokin affektioppi käsittelee tunteita, millaiset musiikilliset eleet liikuttavat mielialaa? Mikä musiikki on tuttua, mikä tuntematonta ja mistä musiikin tunnistaa? Millaisia tunnelmia musiikilla voi luoda, ja voiko musiikki maistua kahvilta? Miltä musiikki tuntuu yksin tai yhdessä muiden kanssa kuunneltuna?
Vuoden 2022 ohjelma on nyt julkistettu! Mukaan mahtui mm. gambamusiikkia, improvisaatiota, höyheniä, tanssia, kahvin tuoksua ja tukholmalaisten rakastamia hittibiisejä suoraan 1600-luvulta!
Lempiorkesterimme Ensemble Nylandian soittajat toimivat jälleen festivaalin luottomuusikoina. Konserttitiloista kiitämme kauniisti Tuomiokirkkoseurakuntaa, Pannuhuone Gust. Raninia, Puijon seurakuntaa, Ramin konditoriaa, VB-valokuvakeskusta, Minna Canthin talo ry:tä, Kulttuurikeskus 44:sta, Kuopion pääkirjastoa ja Kuopion museota. Taloudellisesta tuesta kiitämme lämpimästi Suomen Kulttuurirahastoa, Taiteen edistämissäätiötä, Musiikinedistämissäätiötä, Kuopion kaupunkia ja Kuopion Tuomiokirkkoseurakuntaa.
Tämänkin vuoden teema ja ohjelma on festivaalin taiteellisen johtajan Matias Häkkisen käsialaa, ja festivaalin toiminnanjohtajana toimii edelleen Sanni Antikainen. Festivaalia järjestää BarokkiKuopion kannatusyhdistys ry (2772265-2) jonka hallituksen puheenjohtajana toimii Tatu Ahola.
Anna Pulakka, Kaisa Ruotsalainen & Sanni Antikainen (kuva Ville Kuukka)
Johanna Isokoski & Sanni Antikainen (kuva Ville Kuukka)
BarokkiKuopio ja Ensemble Nylandia osallistuvat kansainväliseen vanhan musiikin päivään Kalliosalissa kuvatulla Lainahöyhenissä - videolla! Video julkaistaan tapahtumapäivänä maanantaina 21.3. klo 9.00 festivaalin YouTube - kanavalla sekä tässä.
BarokkiKuopio and Ensemble Nylandia are taking part in the international Early Music Day with European Early Music Network REMA! We have made a lovely video in Kalliosali, Helsinki with some french baroque and baroque-ish music. The video will be published on our YouTube - channel  and on this site on Monday 21st March at 9 am (GMT+2).
Birds of a different feather
Jotain uutta, jotain vanhaa, jotain lainattua. Onkohan tämä nyt ihan tyylinmukaista? Ei välttämättä, mutta sitäkin tyylikkäämpää!
Something old, something new, something borrowed. Is this really performed according to historically informed performance practice?  Not entirely, but we intentionally took some imaginative liberties!
BarokkiKuopio - musiikkia kaikilla kielillä
BarokkiKuopio on vanhaan musiikkiin paneutuva festivaali, joka järjestettiin gambisti Markus Kuikan aloitteesta ensimmäisen kerran vuonna 2005. Festivaaleja on siis takana jo kuusitoista! Tapahtuman taiteellisena johtajana on toiminut vuodesta 2017 alkaen cembalisti Matias Häkkinen ja yhteistyökumppaneina mm. Kuopion seurakuntayhtymä, Kuopion kaupunki ja Ensemble Nylandia. BarokkiKuopiossa esiintyvät taiteilijat ovat kotimaisten vanhan musiikin ammattilaisten lisäksi Itä-Suomesta lähtöisin olevia tai täällä työskenteleviä muusikoita sekä mielenkiintoisia ulkomaisia huippunimiä.
Vanhan musiikin festivaalina BarokkiKuopio seisoo kahdella jalalla. Vasen jalka on vanhojen musiikkien esittäminen ns. alkuperäissoittimilla, mutta myös kaikilla muilla mahdollisilla ja mahdottomilla välineillä. Oikea jalka puolestaan on vanhojen soitinten käyttäminen kaikenlaisen uudemman, vanhemman, vakavamman ja kevyemmän musiikin esittämiseen. Molemmissa tapauksissa pyritään kuitenkin aina ottamaan huomioon eri aikakausien ja musiikin lajien oma henki ja omat lähtökohdat. Taiteellisen linjan sydämessä on ollut vanhan musiikin ydintoiminta, erityisesti jousisoittimet ja laulumusiikki sekä festivaalin pääosassa perinteiset konsertit. Kesästä 2017 alkaen tämän ytimen ympärille on kasvatettu uusia rönsyjä mm. elektronisen musiikin, kansanmusiikin ja nykymusiikin suuntiin. Laadukkaiden peruskonserttien lisäksi festivaali on levittäytynyt myös ulos kirkoista ja konserttisaleista Kuopion puistoihin, museoihin, kahviloihin ja ravintoloihin!
Yhtäältä BarokkiKuopiossa tunnustellaan ja kokeillaan vanhan musiikin rajoja. Vanha musiikki määritellään BarokkiKuopiossa niin, että jokainen musiikki, aika ja ajatus, jota käsitellään sen omista lähtökohdista on vanhaa musiikkia. Tähän määritelmään sopivat vaikkapa Sibelius 1900-luvun alkupuolen soittimilla suolikielin, Elvis 1950-luvun äänentoistolaitteilla, tai englantilainen renessanssimusiikki asiaan kuuluvalla gambayhtyeellä. Toisaalta kaikki nykymuodoistaan poikkeavat soitinversiot, tai sukupuuttoon jossakin vaiheessa kuolleet soittimet ovat tervetulleita näyttämään sen, mihin ne pystyvät ja minkälaisia uusia ja odottamattomia sointeja ja värejä niillä voi saada aikaan. Doorsia barokkifagoteilla tai Debussy'ä nokkahuilulla vaikkapa. BarokkiKuopio suhtautuu maailmaan uteliaasti ja pyrkii keksimään uusia lähestymistapoja niin vanhaan kuin uuteenkin musiikkiin laadusta tinkimättä!
Festivaalin konserteissa käy vuosittain yhteensä noin 3000 musiikinystävää, kokeilijaa, epäilijää ja paikalle osujaa. Tapahtumia on festivaaliviikon aikana kymmenestä viiteentoista kappaletta ja vuoden aikana muutama siihen päälle.
Festivaalin vastuullinen tuottajaorganisaatio on BarokkiKuopion kannatusyhdistys ry (Y-tunnus 2772265-2), jonka puheenjohtajana toimii Tatu Ahola. Festivaalin taiteellinen johtaja on Matias Häkkinen ja toiminnanjohtajana toimii Sanni Antikainen. Festivaalin visuaalisen ilmeen on suunnitellut Mikko Puranen. Yhteydenotot ja tiedustelut osoitteeseen barokkikuopio(at)ensemblenylandia.info.
Katri Antikainen, laulu ja sello
Lauluyhtye: Anna, Katri ja Juha Antikainen sekä Miika Tammekann
Tule kuuntelemaan ja laulamaan kauneimpia barokin ajan joululauluja, nauttimaan Intron jouluisesta tarjonnasta ja lämmittelemään höyryävän glögin äärellä BarokkiKuopion ja Kuopion kaupunginorkesterin kanssa! Ensemble Nylandia, lauluyhtye sekä kaupunginorkesterin loistavat muusikot johdattelevat sinut iloisen jouluisiin tunnelmiin rennossa juonnetussa joulukonsertissa. Myös yleisö pääsee avaamaan ääntään tuttujen joululaulujen – mm. Enkeli taivaan, Maa on niin kaunis ja Deck the Halls – sävelin.
Charpentier – Schein – Piae cantiones – trad.
CAFÉ BAROCK on erilainen tapa kuunnella klassista musiikkia. Café Barock -tapahtumissa konserttitraditio pääsee takaisin juurilleen osaksi yhteisöllistä viihtymisen tapaa, jossa musiikkia voi kuunnella myös vapaamuotoisissa tilanteissa samalla esimerkiksi ruoasta, juomasta ja jutustelusta nauttien.
Café Barockin Kauneimmat barokkijoululaulut -konsertteja on järjestetty jo vuodesta 2015 lähtien yhteistyössä Ensemble Nylandian kanssa. Nyt BarokkiKuopio ja Ensemble Nylandia yhteistyössä Kuopion kaupunginorkesterin kanssa tuovat Café Barockin tunnelmalliset klubi-illat ensimmäistä kertaa Kuopioon.
YLE on tehnyt taltioinnin vuoden 2016 Musiikkitalon konsertista ja se on nähtävissä klikkaamalla tätä tekstiä
Konsertin kesto on noin 1 tunti, ei väliaikaa.
Järj. Yhteistyössä BarokkiKuopio ja Kuopion kaupunginorkesteri
Kyllä, 17. BarokkiKuopio -festivaali toteutuu kuin toteutuukin 14.-18.7.2021!
Teemana on talo/talous ja ohjelmistossa huikea kokoelma musiikkia Euroopan eri kolkista. Miten mahtisukujen ja hovien mieltymykset vaikuttivat Euroopan musiikkikulttuuriin? Kenen kukkaronnyörien takana olivat soittajien ja säveltäjien palkat? Millaista musiikkia kuultiin olohuoneissa, millaista suurissa juhlasaleissa? Miten muille maille joutuneiden tai päässeiden säveltäjien musiikissa kuuluu koti-ikävä? Miten arkkitehtuuri ja tila vaikuttaa sointiin ja tulkintaan? Kuka lopulta maksoi viulut?
Tarkka ohjelma löytyy 2021 -välilehdeltä! Tänä vuonna lippujen ennakkomyynti alkaa vasta festivaaliviikon maanantaina 12.7. BarokkiKuopion nettikaupassa. Käsiohjelmia voi myös ostaa tuttuun tapaan konserttipaikkojen ovilta käteisellä tai kortilla 30min ennen konserttien alkua.
Lämpimästi tervetuloa! Festivaalilla on tänä vuonna entistäkin innokkaampi tunnelma kun muusikkomme pääsevät pitkästä aikaa lavalle pitämään hauskaa ja tuomaan yleisölle musiikkielämyksiä!
Early Music Day 2021
BarokkiKuopio osallistuu kansainväliseen vanhan musiikin päivään Pyh Bach - taltioinnilla! Video julkaistaan sunnuntaina 21.3. klo 15 festivaalin YouTube - kanavalla.
BarokkiKuopio is taking part in the international Early Music Day with European Early Music Network REMA! We have made a video with a bit of a different approach to the music of Johann Sebastian Bach. The video will be published on our YouTube - channel Sunday 21st March at 3 pm.
Live stream: Kärsimyksen ja toivon tiellä
Torstai 01.04.2021 klo 19
BarokkiKuopion hiljaisen viikon ohjelmassa kuullaan yhteistyökonsertti Kuopion Kaupunginorkesterin ja Ensemble Nylandian kanssa live streamina Kuopion Musiikkikeskuksesta.
Konsertin teemana on pääsiäisen kärsimysnäytelmän tuntemukset: suru, ahdistus ja niiden jälkeinen seesteisyys ja toivo. Musiikkia kuullaan renessanssin ajalta alkaen 1900-luvulle saakka. Orkesterisoitinten rinnalla soivat nokkahuilut ja ukulele, joiden ilmaisuvoima myös vakavan musiikin instrumentteina tulee esiin. Live streamin voi katsoa Kuopion kaupunginorkesterin YouTube kanavalta ja se on katsottavissa koko kevään ajan.
Konsertin ohjelma kuvaa Jeesuksen kärsimystä ja heijastelee lohduttomuuden tunteita myös jokaisen henkilökohtaisessa elämässä. Kärsimystielle johdattelevat mm. Margareeta Itävaltalaisen (1480–1530) Se je souspire et plaingz (Näin minä huokaan ja valitan), Giovanni Pierluigi da Palestrinan (1525-1594) Io son’ ferito (Olen haavoittunut) ja Joseph Haydnin (1732-1809) alkusoitto teoksesta Jeesuksen seitsemän sanaa ristillä. Pitkää odotusta ja toisaalta luottamusta tulevaan peilaavat Johann Sebastian Bachin (1685-1750) Adagio Pääsisäisoratoriosta sekä loppukoraali Johannes-passiosta. Surun ja lohdutuksen teemoihin vievät Arvo Pärtin (1935-) Cantus in memoriam Benjamin Britten ja Da pacem Domine.
Konsertin ohjelman on suunnitellut ja suuren osan sen orkesterimateriaalista toimittanut orkesteria cembalon äärestä liidaava BarokkiKuopion taiteellinen johtaja Matias Häkkinen.
Matias Häkkinen, liidaus ja cembalo
Jarmo Julkunen, kitara, luuttu ja ukulele
Konsertti katsottavissa täällä: Kuopion kaupunginorkesterin YouTube - kanava
Lisätietoa Kuopion kaupunginorkesterin sivuilla täällä.
Ba(c)h! –  seriously silly stuff
From searching secret codes in continuo numberings, staring at smudgy slurs originally copied by hand by a busy wife to even developing a special kind of bow just for the music of Bach, no stone has been left unturned while generations of musicians and scholars have been searching the One True Way to interpret Bach. We have been digging around for the tiniest morsel of information so us mere mortals could maybe finally understand the thoughts of this musical giant and understand just how, exactly, did he want his music to be played.
Which is all well and good.
But how about we just have a bit of fun and enjoy the beautiful music?
Pyh Bach!  — säveltäjäneron musiikkia hyvän maun ja hauskanpidon risteyksessä
Sitä oikeaa Bach-tulkintaa on etsittäessä ei ole jätetty kiveäkään kääntämättä. On etsitty salaisia koodeja continuonumeroista, analysoitu kiireisen vaimon kopioimia suttuisia kaarenpäitä ja jopa kehitetty säveltäjälle oma nimikkojousi. Kaivettu jokainen pienikin tiedonmurunen säveltäjän elämästä, luonteesta ja tavoista, jotta tavallinen kuolevainen voisi päästä edes hieman lähemmäs mestarin ajatuksia ja sitä, kuinka hän haluaisi musiikkinsa tulevan soitetuksi.
Mutta mitä jos nyt hetki vain pidetään hauskaa ja nautittaan kauniista musiikista?
BarokkiKuopio järjestetään seuraavan kerran 14.-19.7.2021, jolloin kuullaan festivaalin taiteellisen johtajan Matias Häkkisen talo/talous - teeman ympärille suunnittelemaa musiikkia. Sinnikästä suunnittelutyötä on tehty jo pitkään erilaisten tilanteiden varalle ja tuomme teille musiikkia heinäkuussa tavalla tai toisella! Tarkempia tietoja julkaisemme heti kun koemme edes jotenkin pystyvämme ennakoimaan yleisörajoitus- ja matkustustilannetta.
Miten mahtisukujen ja hovien mieltymykset vaikuttivat Euroopan musiikkikulttuuriin? Millaista musiikkia kuultiin olohuoneissa, millaista suurissa juhlasaleissa? Miten arkkitehtuuri ja tila vaikuttaa sointiin ja tulkintaan? Kuka maksaa viulut? Vastauksia näihin kysymyksiin heinäkuussa 2021!
Sitä odotellessa BarokkiKuopion tunnelmaan voi virittäytyä tutustumalla YouTube - kanavaamme. Jos haluat tukea toimintaamme tai ostaa älyttömän hienon t-paidan käy kurkkaamassa nettikauppaamme!
BarokkiKuopion muusikoita ja meininkiä voi seurata pitkin vuotta facebookin ja instagramin lisäksi myös yhteistyökumppaniemme Ensemble Nylandian ja Café Barockin konserteissa ympäri Suomen! Konserttikalenterit täällä ja täällä.
Kaikkea lisätietoa festivaalista ja toiminnasta voi kysyä osoitteesta barokkikuopio(at)ensemblenylandia.info.
Tältä BarokkiKuopio 2020 olisi alunperin näyttänyt ja kuulostanut. Palaamme tällä teemalla asiaan heinäkuussa 2021!